Փոթորկվեցին ազնիվ հոգիները` պատերազմական թոհուբոհում, բանտերում, ծերանոցներում և հոգեբուժարաններում կամա-ակամա հայտնված տարազգի մարդկանց մասնակցությամբ իտալացի դրամատուրգ-բեմադրիչ Ֆաբիո Տոլլեդիի սեփական և հին հունական ողբերգությունների բեմադրություններից: Ակնածանք ներշնչեցին երկրագնդի վտանգված գոտիներում` Կիպրոսում ու Չադում, Չիլիում ու Կորեայում, Հարավային Սուդանում և Պակիստանում, Սերբիայում և այլուր համանման փշոտ առաքելություն ստանձնած ԹՄԻ հարյուրավոր կենտրոններին անդամագրված անվանի բեմադրիչներ Թոմաս Օստերմայերի, Բրետ Բեյլիի, Ռոմեո Կաստելուչիի, Էյմունտաս Նյակրոշյուսի մարդասիրական մղումները: Նաև` մտորելու տեղիք տվեցին.